als_Latn dik_Latn nus_Latn
Një kandidat për deputet në qarkun e Lezhës është kërcënuar me armë nga dy persona të maskuar dhe të armatosur që të tërhiqej nga gara për zgjedhjet e 25 qershorit.
Bëhet fjalë për Luigj Ndocin, 34 vjeç, i cili kandidon për Partinë Kristian Demokrate të Shqipërisë, e cila dikur drejtohej nga Mark Frroku.
Ngjarja ka ndodhur të shtunën mbrëma, ndërsa gjatë së dielës, është paraqitur në komisariatin e policisë Lezhë, Ndoci banues në Shënkoll, kandidat për deputet në qarkun Lezhë.
Ai ka kallëzuar, se rreth orës 23:15 të së shtunës, në momentin që ka qenë duke shkuar në banesën e tij është kanosur nga dy persona të panjohur dhe të maskuar që sipas kallëzuesit dispononin armë zjarri pistoletë.
34-vjeçari thotë se të dyshuarit pasi e kanë ndaluar me automjetin e tij, e kanë kërcënuar duke i kërkuar që të tërhiqej nga kandidimi.
Aktualisht po punohet për identifikimin e autorëve të dyshuar dhe dokumentimin e ngjarjes, ndërkohë që materialet iu referuan Prokurorisë së Lezhës. /a.y/noa.al
als_Latn als_Latn als_Latn als_Latn als_Latn als_Latn